Lørdagen lægger fra land med enkelte byger, navnligt mod syd og vest. Ud på dagen tiltager mængden af byger, som bliver kraftige og kan være ledsaget af torden. Bygerne forbliver små og relativt kortvarige, dog kan de lokalt nå at smide store mængder regn af sig. Derfor har TV 2 Vejret udsendt et risikovarsel for skybrud til dele af det nordlige og østlige Jylland, den nordlige halvdel af Sjælland samt Bornholm. Varslet gælder fra klokken 15 i dag til klokken 23 i aften. Overskyet formiddag – kraftige byger i eftermiddag Lørdag morgen ligger et tæt skydække over landet, hvilket holder solen på afstand de fleste steder. llerede hen af formiddagen drypper det flere steder, især mod vest. I takt med at dagen skrider frem, opstår der flere og flere byger med tiltagende styrke. Allerede ved frokosttid kan der være en del kraftige byger, navnligt mod syd og vest, som lokalt giver store mængder regn og kan være ledsaget af torden. Bygerne ser ud til at være små og isolerede i deres struktur, hvilket vil sige, at de ikke er langvarige, men at man godt kan risikere at blive ramt af flere byger, da det forventes, at der opstår en del. Grundet bygernes isolorede struktur og beskedne udbredelse, er der kun en mindre risiko for skybrud i dele af landet. Ud på eftermiddagen breder de kraftige byger sig til store dele af landet, og flere steder kan man se frem til perioder med kraftig nedbør og lokale tordenskrald. Samtidig kan der opstå huller i skydækket, hvor solen kan skinne igennem, ind i mellem bygerne. Chancen for sol er størst i de sydøstlige egne. Du kan med fordel bruge TV 2 Vejrets radar for at undgå lørdagens kraftige byger. Du finder radaren i TV 2 Vejrets app eller nedenfor. Grundet den variable og uforudsigelige natur af kraftige sommerbyger, er forskellige vejrmodeller meget uenige om hvor bygerne rammer og hvor mange der opstår. Dermed er modellerne også uenige om præcis hvor meget regn der falder, og hvor det falder. Nedenfor er ét bud af mange på nedbørsfordelingen. Selvom nedbørsfordelingen med al sansynlighed ikke vil ligne denne, så bevidner prognosen alligevel om, at der lokalt kan falde store mængder regn i dagens byger.

Referat:
TV 2 Vejret har udsendt et risikovarsel for skybrud til dele af landet.